พอดีวันนี้แฟนขอ ก้อเลยให้ค่ะ คลอดเอง + กับคุณ ทำรีแพร์กะชับให้ค่ะ รู้สึกเจ็บมากค่ะ จะเป็นอันตรายไหมค่ะ พอเส็ดแร้ว แฟนสังเกตุเห็นว่า มีไหมหลุดออกมาด้วยค่ะ เป็นเส้นสีขาวๆ😌 จะเป็นอันตรายไหมค่ะ
สวัสดีค่ะ หากเป็นการคลอดลูกทางช่องคลอด แนะนำว่าควรงดการมีเพศสัมพันธ์หลังคลอดประมาณ4-6สัปดาห์ เพื่อให้แผลตรงฝีเย็บและช่องคลอดหายสนิท ปากมดลูกปิดดี และน้ำคาวปลาหมดเพื่อป้องกันความเสี่ยงต่อการเกิดแผลแยก แผลติดเชื้อ และมดลูกอักเสบติดเชื้อค่ะ ซึ่งโดยส่วนใหญ่เป็นระยะเวลาแพทย์จะนัดไปตรวจหลังคลอดเพื่อดูแผลและให้คำแนะนำต่างๆดังนั้นหลังจากนี้ แนะนำควรงดการมีเพศสัมพันธ์ไปก่อน จนกว่าจะถึงวันนัดตรวจหลังคลอดค่ะ สำหรับไหมที่หลุดออกมา แนะนำให้ลองสังเกตดูบริเวณช่องคลอดและอวัยวะเพศภายนอกว่า เห็นรอบแยกของแผลหรือไม่ หากไม่เห็น แต่มีเลือดออก หรือบริเวณช่องคลอดและอวัยวะเพศภายนอกดูบวมแดง หรือมีปวดท้องน้อย หรือมีน้ำคาวปลาไหลมากขึ้นแทนที่จะลดลง ควรไปพบสูติ-นรีแพทย์เพื่อตรวจค่ะ